**Likumprojekta „Grozījumi Ceļu satiksmes likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. 1.
 | Pamatojums | Ar 2016.gada 3.maija Ministru kabineta rīkojums Nr.275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” apstiprināts Valdības rīcības plāns, kas paredz uzņēmēju un sabiedrības motivāciju veicinošu pasākumu kopumu ēnu ekonomikas mazināšanai, 26.punktā pievēršot uzmanību pasākumiem, kuru īstenošana sniegs lielāko ieguldījumu ēnu ekonomikas apkarošanā (kontrabandas apkarošana, cīņa pret krāpniecību ar PVN, cīņa pret starptautisko izvairīšanos no nodokļu maksāšanas, manipulāciju ar kases aparātiem ierobežošana, stingrāki sodi par "aplokšņu algām" u. c.).Likumprojekts „Grozījumi Ceļu satiksmes likumā” (turpmāk – likumprojekts) izstrādāts atbilstoši Ministru kabineta 2016. gada 2. augusta sēdes protokola (prot. Nr. 38 49.§) 8.1. un 8.2. apakšpunktam, saskaņā ar kuru Satiksmes ministrijai sadarbībā ar Finanšu ministriju saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku uzdots izstrādāt un iesniegt Ministru kabinetā grozījumus Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā un Ceļu satiksmes likumā, lai īstenotu vieglo automobiļu un motociklu reģistrācijas nodokļa reformu un atzīt par spēku zaudējušo likumu “Par vieglo automobiļu un motociklu nodokli”, un grozījumus normatīvajos aktos, lai transportlīdzekļu atsavināšanas darījumus varētu veikt tikai ar tādiem transportlīdzekļiem, kas reģistrēti Ceļu satiksmes drošības direkcijā. |
| 1. 2.
 | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošā kārtība nav pietiekami efektīva, lai nodrošinātu muitas formalitāšu kārtošanas un attiecīgu nodokļu nomaksas kontroli, ievedot Eiropas Savienībā transportlīdzekli, kura izcelsmes valsts, pēdējās reģistrācijas valsts vai valsts, no kuras transportlīdzeklis ievests Latvijā, nav Eiropas Savienības dalībvalsts. Lai pilnveidotu normatīvajos aktos noteikto nodokļu nomaksas kontroli par Latvijā ievestajiem transportlīdzekļiem, vienlaikus mazinot administratīvo slogu, paredzēts, ka nepieciešamo informāciju par muitas formalitāšu nokārtošanu un attiecīgu nodokļu nomaksu turpmāk būs iespējams saņemt elektroniskā veidā. Par to izdarāmi attiecīgi grozījumi Ministru kabineta 2010.gada 30.novembra noteikumos Nr.1080 “Transportlīdzekļu reģistrācijas noteikumi”.Pašreiz noteiktā kārtība paredz, ka tirdzniecībai Latvijā var pieņemt nereģistrētu transportlīdzekli vai tā numurēto agregātu, kuru tirdzniecībai nodod cits Latvijā reģistrēts komersants, kurš to kā preci ievedis no ārvalsts. Šāda kārtība apgrūtina pievienotās vērtības nodokļa (turpmāk – PVN) nomaksas kontroles iespējas un tādā veidā pieļauj iespēju uzņēmumiem ļaunprātīgi izvairīties no PVN nomaksas. Vienlaikus ir konstatēts, ka, nereģistrējot komercdarbību, Latvijā tiek ievesti un tālāk atsavināti transportlīdzekļi, neveicot pirms tam šo transportlīdzekļu reģistrāciju. Šajos gadījumos transportlīdzekļa pārdevējs nereti pircējam piedāvā jaunu iegādes dokumentu, kurš it kā ir sastādīts ārvalstī. Tādejādi tiek samazināts maksājamo nodokļu apmērs un slēpta komercdarbība, kā arī tiek ierobežotas pircēja iespējas aizsargāt savas patērētāja tiesības, kas kopumā būtiski skar sabiedrības intereses. Lai samazinātu šādas iespējas, paredzēts, ka ar nereģistrētu transportlīdzekļu realizāciju varēs nodarboties tikai komersanti, kuri noteiktā kārtībā ir reģistrējuši tirdzniecības vietu. Papildus ~~s~~ituācijas risināšanai paredzēts noteikt, ka Latvijā nereģistrēts transportlīdzeklis jāuzrāda agregātu numuru salīdzināšanai 5 dienu laikā pēc tā ievešanas. Savukārt Ministra kabineta 2010.gada 30.novembra noteikumos Nr.1080 “Transportlīdzekļu reģistrācijas noteikumi” tiks paredzēta obligāta iegādes dokumenta uzrādīšana, veicot Latvijā ievesta transportlīdzekļa numurēto agregātu salīdzināšanu. Uzrādītā iegādes dokumenta kopija tiks saglabāta transportlīdzekļu reģistrā.Likumprojekts paredz svītrot no Ceļu satiksmes likuma 22.panta 1.1 daļu un 1.2 daļu, balstoties uz sekojošiem apsvērumiem.Saskaņā ar Grozījumiem Ceļu satiksmes likumā, kas pieņemti Saeimā 2014.gada 30.oktobrī, 22.pants papildināts ar 1.1 un 1.2 daļu, nosakot uzdevumu Ministru kabinetam izstrādāt regulējumu, saskaņā ar kuru transportlīdzekļu vadīšanas tiesības un transportlīdzekļu vadītāja apliecību nevar iegūt un atgūt persona, kura sodīta:1. par noziedzīgu nodarījumu pret satiksmes drošību, kas izdarīts alkohola, narkotisko, psihotropo, toksisko vai citu apreibinošu vielu ietekmē;2. par narkotisko, psihotropo vai jaunu psihoaktīvu vielu vai to izstrādājumu, kuru aprite ir aizliegta vai ierobežota, lietošanu vai transportlīdzekļa vadīšanu alkohola reibumā vai narkotisko vai citu apreibinošu vielu ietekmē, vai par atteikšanos no medicīniskās pārbaudes alkohola koncentrācijas noteikšanai, narkotisko vai citu apreibinošo vielu ietekmes pārbaudes. Ministru kabinetam papildus minētajiem noteikumiem jāparedz nosacījumus transportlīdzekļu vadīšanas tiesību iegūšanai un atgūšanai personām, kurām ir dzēsta vai noņemta kriminālā vai administratīvā sodāmība par minētajiem nodarījumiem.Ņemot vērā minēto, tika sagatavots Ministru kabineta noteikumu projekts “Grozījumi Ministru kabineta 2010.gada 2.februāra noteikumos Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība” (turpmāk – noteikumu projekts). Noteikumu projekta izstrādes procesā tika identificēti vairāki apstākļi, kas liedz īstenot Ceļu satiksmes likuma 22.panta 11 . un 12 . daļā noteiktās prasības, proti:* Saskaņā ar Krimināllikuma 21.nodaļas nosaukumu ikviens no tajā ietvertajiem noziedzīgajiem nodarījumiem ir noziedzīgs nodarījums pret satiksmes drošību. Minētajā nodaļā ir ietverti gan tādi noziedzīgi nodarījumi pret satiksmes drošību, kuru dispozīcijās ir norāde uz to, ka minētais noziegums ir izdarīts alkohola, narkotisko, psihotropo, toksisko vai citu apreibinošu vielu ietekmē. Tāpat par daļu no Krimināllikuma 21.nodaļā ietvertajiem noziedzīgajiem nodarījumiem pret satiksmes drošību ir paredzēts atņemt transportlīdzekļa vadīšanas tiesības (kas noteikts attiecīgā noziedzīgā nodarījuma sankcijā), bet par daļu no tiem nav paredzēts atņemt transportlīdzekļa vadīšanas tiesības. Attiecībā uz minēto jāņem vērā, ja liegums iegūt vai atgūt transportlīdzekļu vadīšanas tiesības un transportlīdzekļa vadītāja apliecību līdz sodāmības dzēšanai ir noteikts Ceļu satiksmes likumā, tāpēc to nepiemērot arī tajos gadījumos, kad sankcijā transportlīdzekļa vadīšanas tiesību atņemšana nav paredzēta, nebūs pamata, neatkarīgi no tā, vai Ceļu satiksmes likuma mērķis bija noteikt aizliegumu tiesību iegūšanai un atgūšanai tikai tām personām, kas sodītas par noziedzīgu nodarījumu pret satiksmes drošību, kas izdarīts alkohola, narkotisko, psihotropo, toksisko vai citu apreibinošu vielu ietekmē, vai par visiem Krimināllikuma 21.nodaļā paredzētajiem noziedzīgajiem nodarījumiem.

No Ceļu satiksmes likuma normām nav skaidri saprotams, vai liegums iegūt vai atgūt transportlīdzekļu vadīšanas tiesības un transportlīdzekļa vadītāja apliecību attiecas tikai uz Latvijas Administratīvo pārkāpumu kodeksa 46.pantā paredzēto pārkāpumu vai arī uz citiem administratīvajiem pārkāpumiem, kas izdarīti narkotisko vielu vai citu apreibinošo vielu ietekmē. Papildus ir jāņem vērā, ka šobrīd personai, kas vēlas iegūt transportlīdzekļa vadīšanas tiesības un kura ir iepriekš sodīta par narkotisko vielu lietošanu, ir jāveic tikai pirmreizējā veselības pārbaude, savukārt persona, kura ir aizturēta par noziedzīgu nodarījumu pret satiksmes drošību, kas izdarīts alkohola, narkotisko, psihotropo, toksisko vai citu apreibinošu vielu ietekmē, tiek pakļauta pirmstermiņa veselības pārbaudei, kuras apmērs ir plašāks par pirmreizējo veselības pārbaudi, tātad rodas nevienlīdzīga situācija starp personu, kas vēlas iegūt transportlīdzekļa vadīšanas tiesības un personu, kas vēlas tās atgūt. * Gan Latvijas Administratīvo pārkāpumu kodeksā, gan Krimināllikumā pantu dispozīcijās, kas attiecas uz apreibinošām vielām, netiek atsevišķi izdalīta šo vielu lietošana kā pārkāpuma vai noziedzīga nodarījuma veids. Atbildība par narkotisko un psihotropo vielu neatļautu lietošanu ir noteikta Latvijas Administratīvo pārkāpumu kodeksa 46.pantā, taču kodeksā ir arī virkne citu pantu, kas nosaka administratīvo atbildību par alkoholisko dzērienu vai citu apreibinošo vielu lietošanu sabiedriskās vietās un atrašanos sabiedriskās vietās reibuma stāvoklī. Latvijas Administratīvo pārkāpumu kodeksa 46.panta pirmā daļā paredz administratīvo atbildību par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt vai par narkotisko vai psihotropo vielu neatļautu lietošanu. Arī Krimināllikuma 253.2 panta pirmā daļa paredz atbildību par narkotisko vai psihotropo vielu neatļautu iegādāšanos vai glabāšanu nelielā apmērā bez nolūka tās realizēt, vai narkotisko vai psihotropo vielu neatļautu lietošanu, ja to izdarījusi persona, kura brīdināta par kriminālatbildību par narkotisko un psihotropo vielu neatļautu iegādāšanos, glabāšanu un lietošanu.
* Jāņem vērā, ka Sodu reģistrā atzīme par to, ka noziedzīgs nodarījums ir izdarīts attiecīgos vainu pastiprinošos apstākļos, netiek izdarīta, līdz ar to Iekšlietu ministrijas Informācijas centrs valsts akciju sabiedrībai “Ceļu satiksmes drošības direkcija” šādu informāciju sniegt nevarēs. Saskaņā ar Sodu reģistra likuma 9.panta pirmās daļas 3.punktu un 12.panta pirmās daļas 7.punktu Sodu reģistrā netiek iekļautas ziņas par atsevišķām dispozīcijā paredzētām darbībām.

Atbildība Latvijas Administratīvo pārkāpumu kodeksa 46.pantā un Krimināllikuma 253.2 panta pirmā daļā paredzēta ne tikai par narkotisko vai psihoaktīvo vielu lietošanu, bet arī par iegādāšanos un glabāšanu nelielā apmērā. Sodu reģistrā tiek uzkrātas ziņas tikai par attiecīgā pārkāpuma juridisko kvalifikāciju, t.i., attiecīgo Latvijas Administratīvo pārkāpumu kodeksa vai Krimināllikuma panta daļu un īpaša atzīme Sodu reģistrā par to, vai persona ir sodīta par narkotisko vielu lietošanu vai par glabāšanu, netiek izdarīta, valsts akciju sabiedrība “Ceļu satiksmes drošības direkcija” to varēs noskaidrot tikai pieprasot spriedumu vai lēmumu, vai arī attiecīgi lemjams jautājums par izmaiņu veikšanu Latvijas Administratīvo pārkāpumu kodeksā un Krimināllikumā vai arī Sodu reģistrā, taču jāņem vērā, ka pēdējais prasīs ievērojamu finansējumu, kas, grozot Ceļu satiksmes likumu, nav Iekšlietu ministrijas Informācijas centram piešķirts. Ja informācijas saņemšanu būtu paredzēts īstenot, izmantojot Sodu reģistru, tad būtu nepieciešams veikt būtiskas izmaiņas programmatūrā, pārstrādājot Kriminālprocesa informācijas sistēmas, Integrētās iekšlietu informācijas sistēmas apakšsistēmas “Noziedzīgus nodarījumus izdarījušās personas” un “Administratīvos pārkāpumus izdarījušās personas” programmatūru, t.i., būtu nepieciešams veikt Krimināllikuma un Latvijas Administratīvo pārkāpumu kodeksa pantu strukturizāciju, kuras realizācijai Iekšlietu ministrijas Informācijas centram būtu nepieciešams paredzēt papildus finansējumu. Aptuvenās izmaksas minētā realizācijai būtu kopā 150 000 *euro*.Tāpat tika konstatēts, ka nav vienota un ticama informācijas avota par personas administratīvās un kriminālās sodāmības spēkā esamību, lai varētu piemērot Ceļu satiksmes likumā noteiktos ierobežojumus transportlīdzekļa vadītāja tiesību un vadītāja apliecības izsniegšanai un atjaunošanai. * Vienlaikus Eiropas Parlamenta un Padomes 2006.gada 20.decembra Direktīvā 2006/126/EK par vadītāju apliecībām, kas cita starpā nosaka priekšnosacījumus vadītāja apliecības saņemšanai, nav iekļautas normas, kas ierobežotu vadītāja apliecības izsniegšanu personām kuras sodītas par narkotisko, psihotropo vai jaunu psihoaktīvu vielu vai to izstrādājumu, kuru aprite ir aizliegta vai ierobežota, lietošanu. Direktīva neparedz dalībvalstīm tiesības nacionālajos normatīvajos aktos ietvert papildus, Direktīvā neminētus vadītāja apliecības saņemšanas priekšnosacījumus un pastāv risks, ka ar šādām Ceļu satiksmes likuma normām tiek pārkāptas Direktīvas prasības.

Ņemot vērā iepriekš minēto informāciju par apstākļiem, kas liedz īstenot Ceļu satiksmes likuma 22.panta 1.1 daļā un 1.2 daļā noteiktos ierobežojumus transportlīdzekļa vadīšanai, ir notikušas vairākas sanāksmes ar Tieslietu ministrijas, Iekšlietu ministrijas, Satiksmes ministrijas un valsts akciju sabiedrības “Ceļu satiksmes drošības direkcija” pārstāvju piedalīšanos, kurās secināts, ka bez būtiskiem grozījumiem Administratīvo pārkāpumu kodeksā un Krimināllikumā šīs normas ieviest nav iespējams, tāpēc šīs normas no Ceļu satiksmes likuma ir izslēdzamas.Likumprojekts paredz izslēgt 9.panta ceturto, piekto un sesto daļu, ņemot vērā, ka saskaņā ar grozījumiem Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā paredzēts mainīt esošo kārtību, paredzot, ka personai, kura ir Latvijas pilsonis vai nepilsonis, kā personai, kura ir saņēmusi Latvijā izdotu reģistrācijas apliecību, pastāvīgās uzturēšanās apliecību vai uzturēšanās atļauju, lai piedalītos ceļu satiksmē Latvijas teritorijā ar ārvalstīs pastāvīgi reģistrētu M1 un N1 kategorijas automobili, ir jāmaksā transportlīdzekļa ekspluatācijas nodoklis atbilstoši automobiļa izmantošanas laika periodam. |
| 1. 3.
 | Projekta izstrādē iesaistītās institūcijas | Likumprojekta izstrādē iesaistīta valsts akciju sabiedrība „Ceļu satiksmes drošības direkcija”, Valsts ieņēmumu dienests un Valsts tehniskās uzraudzības aģentūra. |
| 1. 4.
 | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 11. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ceļu satiksmes dalībnieki (valstī ir aptuveni 850 tūkst. transportlīdzekļu vadītāju).Likumprojekts attiecas arī uz personām, kuras ir iegādājušās un ievedušas Latvijā iepriekš nereģistrētus transportlīdzekļus, nolūkā tos atsavināt citām personām, kā arī uz tām personām, kas iegādājušās un ievedušas Latvijā transportlīdzekļus, kuru izcelsmes vai pēdējās reģistrācijas valsts nav Eiropas Savienības dalībvalsts, un tām juridiskām personām, kas atkārtoti gada laikā vēlas reģistrēt Latvijā jau iepriekš reģistrētus transportlīdzekļus. |
| 22. | Tiesiskā regulējuma ietekme uz tautsaimniecību un administratīvo slogu | Likumprojekts precizē esošo kārtību attiecībā uz gadījumiem un noteikto formalitāšu kārtošanu par Latvijā ievesto transportlīdzekļu ievešanas noformēšanu muitas noteiktajā kārtībā, līdz ar to tas no administratīvā sloga viedokļa būtiski nemainās. Visām iesaistītajām institūcijām būs arī turpmāk jānodrošina jautājumu izpilde atbilstoši savai kompetencei, pilnveidojot procesu. Vienlaikus var tikt nodrošināta nepieciešamo atļauju elektroniska nosūtīšana. Datu uzglabāšana par noteikto muitas formalitāšu kārtošanu tiek nodrošināta Transportlīdzekļu un to vadītāju valsts reģistrā. Tāpat likumprojekts precizē transportlīdzekļu tirdzniecības kārtību, paredzot šīs jomas sakārtošanu un iespēju nodrošināt maksājamo nodokļu kontroli un iekasēšanu.  |
| 33. | Administratīvo izmaksu monetārs novērtējums | Projekts šo jomu neskar. |
| 44. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | Nepieciešams izstrādāt grozījumus Ministru kabineta 2010.gada 30. novembra noteikumos Nr.1080 “Transportlīdzekļu reģistrācijas noteikumi”, Ministru kabineta 2010. gada 12. maija noteikumi Nr. 435 “Traktortehnikas un tās piekabju reģistrācijas noteikumi”, Ministru kabineta 2007.gada 18.decembra noteikumos Nr.876 “Transportlīdzekļu un to numurēto agregātu tirdzniecības noteikumi”, Ministru kabineta 2007. gada 18. decembra noteikumi Nr. 897 “Noteikumi par traktortehnikas, tās piekabju un numurēto agregātu tirdzniecības vietas reģistrācijas kārtību un tirdzniecības prasībām, kā arī tirdzniecības valsts reģistrācijas numura zīmju izmantošanas kārtību” un Latvijas Administratīvo pārkāpumu kodeksā.Grozījumus Ceļu satiksmes likuma 9.panta ceturtā, piektā un sestā daļā, nepieciešams skatīt kopā ar likumprojektu “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”. |
| 22. | Atbildīgā institūcija | Satiksmes ministrija, Zemkopības ministrija. |
|  3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalību likumprojekta izstrādē ir ievietots Satiksmes ministrijas tīmekļa vietnē 2016.gada 19.maijā. |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tika dota iespēja rakstiski sniegt viedokli par likumprojektu tā izstrādes stadijā. |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 11. | Projekta izpildē iesaistītās institūcijas | Valsts akciju sabiedrība „Ceļu satiksmes drošības direkcija”, Valsts ieņēmumus dienests, Valsts tehniskās uzraudzības aģentūra |
| 22. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. |
| 33. | Cita informācija | Nav. |

Satiksmes ministrs U.Augulis

Vīza:

Valsts sekretārs K.Ozoliņš

20.09.2016. 13:39

2200

Jānis Golubevs

67025701

Janis.Golubevs@csdd.gov.lv